Nomeda Marčėnaitė

Nomeda Marčėnaitė (g. 1965 m. vasario 10 d. Vilniuje) – Lietuvos dailininkė-keramikė, laidų vedėja. Kūrybinių meninės terapijos praktikų vedėja, lektorė.

 Kūryba 
Kuria siužetinius ir ornamentinius pano, indus. Pano derina keramiką ir medį („Vijokliai“, „Fragmentai“, abu 2000 m.). Kūriniuose vaizduojamos primityvistinės, schematizuotos žmonių, gyvūnų figūros („Šunys“ 2000 m.), fone naudojamas stilizuotas rytietiškas augalinis ornamentas. Vyrauja moters ir vyro santykių tematika, siužetas dažnai papildomas poetiniais teksto intarpais. Kūriniai dekoratyvūs, sukomponuoti iš spalvinių plokštumų, padengti ryškių, kontrastingų spalvų glazūra. Nuo 1990 m. dalyvauja parodose Lietuvoje ir užsienyje; nuo 1991 m. surengė daugiau kaip 50 individualių ir grupinių parodų (Vilnius, Kaunas, Hamburgas, Kopenhaga, Filadelfija, Niujorkas). Kuria ir eksponuoja keraminės skulptūros, grafikos, tapybos, taikomosios dailės kūrinius. Aktyviai reiškiasi kaip meno ir meno terapijos edukatorė. Užsiima švietėjiška kūrybinio ugdymo veikla Lietuvoje bei užsienyje.

Nuo 2011 m. autorinių parodų, meno plenerų, socialinių akcijų autorė ir dalyvė.https://www.nomedos.com/about

Nuo 2014 m. paramos ir labdaros fondo „Maisto bankas“ ambasadorė.https://www.maistobankas.lt/pasidalink-rekordine-suma 

 Knygos 
„Lėlė“ – pirmoji N. Marčėnaitės knyga vaikams. Knyga iliustruota autorės. 2011 m. metų knygos rinkimuose geriausios knygos vaikams ir paaugliams nugalėtoja.

Knygų "Virtuvės užrašai", "Užsimerk" autorė, iliustratorėhttps://www.lrp.lt/lt/lietuvos-iliustratoriu-paroda-bankoke-dar-viena-salies-vizitine-kortele/27557 .

 Televizija 
2002–2008 m. TV3 laidų „Nomedos pokalbių šou“, „Nomeda“, LTV laidos „Tėvai ir vaikai“ vedėja, TV3 televizijos labdaros projekto „TV3 išsipildymo akcija“, kurios metu padedama našlaičiams, sumanytoja, globėja. 2012 m. BTV kulinarinės pokalbių laidos „Skanus pokalbis“ vedėja. 2013 m. Lietuvos ryto TV laidos „Kitaip. Su Nomeda“ vedėja.

Nuo 2018 m. LRT Plius laidos „Kultūringai su Nomeda“ vedėja.https://www.alfa.lt/straipsnis/50298772/i-televizijos-eteri-su-kulturos-misija-grizta-menininke-n-marcenaitehttps://www.lrt.lt/mediateka/video/kulturingai-su-nomeda Nuo 2020 m. LRT mediatekos laidos „Kur važiuojam?“ sumanytoja ir vedėja.https://www.lrt.lt/mediateka/irasas/2000131910/kur-vaziuojam-nauja-laida-lrt-lt-portale Nuo 2023 m. LRT rodomos televizijos laidos "Svečiuose Nomeda" vedėja. Nuo 2023 m. LRT mediatekoje rodomos laidos "Nomedos Torpedos" sumanytoja ir vedėja.https://www.lrt.lt/mediateka/video/nomedos-torpedos

 Šaltiniai 

Kategorija:Lietuvos dailininkai
Kategorija:Lietuvos iliustratoriai
Kategorija:Lietuvos keramikai
Kategorija:Lietuvos laidų vedėjai
Kategorija:Lietuvos rašytojai
Kategorija:Lietuvos vaikų rašytojai
Kategorija:Lietuvos visuomenės veikėjai